Predkladacia  správa

Vzhľadom na skutočnosť, že zmeny v zložení nového vládneho kabinetu je potrebné premietnuť aj do Štatútu Hospodárskej rady vlády SR, ako poradného orgánu vlády SR, a do dokumentov upravujúcich jej zloženie, predkladáme návrh nového znenia štatútu a nový návrh na zloženie Hospodárskej rady vlády SR.

Súčasne navrhujeme zrušiť uznesenie vlády SR č. 766/2001, ktorým bol upravený štatút a  zloženie Hospodárskej rady vlády SR vo funkčnom období predchádzajúcej vlády SR. 

Vzhľadom na svoj charakter nebol materiál predmetom medzirezortného pripomienkového konania.